Úradný vestník L 058 , 11/03/1993 S. 0050 - 0052



Nariadenie Komisie (EHS) č. 558/93 z 10. marca 1993 o refraktometrickej metóde merania rozpustnej sušiny vo výrobkoch z ovocia a zeleniny, ktorým sa ruší nariadenie (EHS) č. 543/86 a ktorým sa mení a dopĺňa príloha I k nariadeniu Komisie (EHS) č. 2658/87 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 426/86 z 24. februára 1986 o spoločnej organizácii trhu s výrobkami z ovocia a zeleniny [1], naposledy zmenené a doplnené nariadením (EHS) č. 1569/92 [2], najmä na jeho články 10 ods. 1 a 17 ods. 1, keďže článok 10 ods. 7 nariadenia (EHS) č. 426/86 stanovuje, že "obsah pridaného cukru" pre výrobky uvedené v prílohe III znamená hodnotu získanú odčítaním z refraktometra krát osobitný činiteľ mínus stanovené číslo; keďže refraktometrická metóda sa má uplatňovať podľa definície nariadenia Komisie (EHS) č. 543/86 [3], ktorým sa ustanovujú metódy merania cukru získaného z ovocia a zeleniny; keďže sa ukázalo potrebné túto metódu primerane zmeniť, najmä s cieľom špecifikovať postup pre alkoholické výrobky; keďže zavedenie novej metódy ustanovenej v tomto nariadení si vyžaduje zrušenie nariadenia (EHS) č. 543/86; keďže zrušenie nariadenia (EHS) č. 543/86 si vyžaduje upraviť prílohu 1 k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [4], naposledy zmeneného a doplneného nariadením Komisie (EHS) č. 3800/92 [5]; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Refraktometrická metóda, ktorá sa má používať na určovanie obsahu cukru vo výrobkoch uvedených v prílohe III k nariadeniu (EHS) č. 426/86, je stanovená v prílohe tohto nariadenia. Článok 2 Nariadenie (EHS) č. 543/86 sa týmto zrušuje. Článok 3 Príloha I k nariadeniu (EHS) č. 2658/87 sa týmto mení a dopĺňa takto: odkazy na nariadenie (EHS) č. 543/86 v dodatočnej poznámke č. 1 v kapitole 8 a v dodatočných poznámkach č. 2 a 6 v kapitole 20 sa nahrádzajú odkazmi na toto nariadenie. Článok 4 Toto nariadenie nadobúda účinnosť 21. deň odo dňa jeho uverejnenia v Úradnom vestníku európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. marca 1993 Za Komisiu René Steichen člen Komisie [1] Ú. v. ES L 49, 27.2.1986, s. 1. [2] Ú. v. ES L 166, 20.6.1992, s. 5. [3] Ú. v. ES L 55, 1.3.1986, s. 41. [4] Ú. v. ES L 256, 7.9.1987, s. 1. [5] Ú. v. ES L 384, 30.12.1992, s. 8. -------------------------------------------------- PRÍLOHA METÓDA MERANIA ROZPUSTNEJ SUŠINY REFRAKTOEMTRIOU VO VÝROBKOCH Z OVOCIA A ZELENINY I. OBLASŤ UPLATNENIA Uplatnenie tejto metódy súvisí s množstvom cukru prítomného v analyzovanom výrobku. Prítomnosťou aminokyselín, solí organických kyselín, anorganických solí, tukov, flavonoidov a alkoholu sa index lomu mení. II. Definícia Obsah rozpustnej sušiny (určený refraktometricky) znamená hmotnosť sacharózy vo vodnom roztoku sacharózy vyjadrenú v percentách, ktorá za daných podmienok má rovnaký index lomu ako analyzovaný výrobok. Obsah rozpustnej sušiny vo výrobku sa vyjadruje v gramoch na 100 gramov (g/100 g). III. Zásada Odpočítanie obsahu rozpustnej sušiny výrobku od jeho indexu lomu. IV. Prístroj Abbeho refraktometer Tento prístroj musí umožňovať stanovenie hmotnosti sacharózy v percentách v rozpätí ± 0,1 %. Refraktometer musí mať teplomer so stupnicou v rozsahu najmenej od + 15 °C do + 25 °C. Musí mať tiež vodný cirkulátor umožňujúci nastavenie teploty s presnosťou ± 0,5 °C. Návod na obsluhu tohto prístroja, najmä návod na kalibráciu a nastavenie svetelného zdroja, je potrebné prísne dodržiavať. V. Metóda 1. Príprava vzorky 1.1. Tekuté výrobky Dôkladne premiešajte a potom stanovujte. 1.2. Polotuhé výrobky, pyré, ovocné šťavy s hmotou v suspenzii Dôkladne premiešajte priemernú laboratórnu vzorku a potom homogenizujte. Prepasírujte časť vzorky cez suchú, štyrikrát cez seba preloženú gázu, odstráňte prvé kvapky a potom stanovujte z filtrátu. 1.3. Husté výrobky (džemy a rôsoly) Ak nie je možné priamo použiť predtým homogenizovaný výrobok, odvážte 40 g výrobku s presnosťou na 0,01 g do kadičky s obsahom 250 ml a pridajte 100 ml destilovanej vody. Za miešania sklenou tyčkou varte mierne dve až tri minúty. Vychlaďte, obsah vylejte z kadičky do nádoby primerane napustenej dechtom, pričom ako vyplachovaciu tekutinu použite destilovanú vodu; pridajte destilovanú vodu, aby ste získali približne 200 g výrobku, odvážte ho s presnosťou na 0,01 g a roztok dôkladne premiešajte. Nechajte odstáť 20 minút, potom preceďte cez preložený filter alebo cez Büchnerov lievik. Stanovujte z filtrátu. 1.4. Mrazené výrobky Rozmrazte and odstráňte kôstky alebo jadierka a jaderníky. Výrobok zmiešajte s tekutinou vzniknutou počas rozmrazovania a postupujte ako v bode 1.2 alebo 1.3. 1.5. Suché výrobky alebo výrobky obsahujúce celé ovocie alebo kúsky ovocia Laboratórnu vzorku alebo jej časť nakrájajte na kúsky, odstráňte kôstky alebo jadierka a jaderníky a dôkladne premiešajte. V kadičke odvážte 10 až 20 g výrobku s presnosťou na 0,01. Pridajte destilovanú vodu zodpovedajúcu päťnásobku hmotnosti výrobku. Zohrievajte 30 minút vo vodnom kúpeli za občasného premiešania sklenou tyčkou. Po vychladnutí pokračujte postupom opísaným v bode 1.3. 1.6. Výrobky s obsahom alkoholu Do kadičky napustenej dechtom odvážte približne 100 g vzorky s presnosťou na 0,01 g. Kadičku na 30 minút postavte do kúpeľa s vriacou vodou, občas zamiešajte sklenou tyčkou a v prípade potreby pridajte destilovanú vodu. Ak obsah alkoholu prekročí približne 5 % hmotnosti, pridajte ešte destilovanú vodu a vodný kúpeľ znova zahrievajte 45 minút. Po vychladnutí odvážte konečný obsah nádoby, v prípade potreby ho prefiltrujte a pokračujte v stanovení. 2. Stanovenie Vzorku priveďte do teploty merania ponorením nádoby do vodného kúpeľa požadovanej teploty. Malé množstvo vzorky umiestnite na spodný hranol refraktometra a dbajte pritom, aby vzorka jednotne pokrývala povrch skla, keď hranoly k sebe navzájom pritlačíte. Merajte podľa pokynov na použitie aparatúry, ktorú používate. Odčítajte hmotnostné percentá sacharózy s presnosťou na 0,1 %. Z jednej pripravenej vzorky vykonajte aspoň dve stanovenia. VI. Vyjadrenie výsledkov Výpočet a formulácia Obsah rozpustnej sušiny, obvykle vyjadrenej v gramoch sacharózy na 100 gramov výrobku sa vypočítava takto: obsah sacharózy v percentách udaný refraktometricky sa používa priamo. Ak sa odčítanie vykonáva pri teplote inej ako + 20 °C, upravte ho podľa priloženej tabuľky. Ak sa meranie vykonávalo so zriedeným roztokom, obsah rozpustnej sušiny (M) sa vypočíta pomocou tohto vzorca: M = M' x 100E kde M’ je hmotnosť (v gramoch) rozpustnej sušiny na 100 g výrobku udaná refraktometrom a E je hmotnosť výrobku (v gramoch) na 100 g roztoku. Korekcie pri stanovení pri teplote inej ako 20 °C Teplota sa nesmie líšiť od 20 °C o viac ako ± 5 °C. Teplota °C | Sacharóza v gramoch na 100 gramov výrobku | 5 | 10 | 15 | 20 | 30 | 40 | 50 | 60 | 70 | 75 | Odpočítajte 15 | 0,25 | 0,27 | 0,31 | 0,31 | 0,34 | 0,35 | 0,36 | 0,37 | 0,36 | 0,36 | 16 | 0,21 | 0,23 | 0,27 | 0,27 | 0,29 | 0,31 | 0,31 | 0,32 | 0,31 | 0,23 | 17 | 0,16 | 0,18 | 0,20 | 0,20 | 0,22 | 0,23 | 0,23 | 0,23 | 0,20 | 0,17 | 18 | 0,11 | 0,12 | 0,14 | 0,15 | 0,16 | 0,16 | 0,15 | 0,12 | 0,12 | 0,09 | 19 | 0,06 | 0,07 | 0,08 | 0,08 | 0,08 | 0,09 | 0,09 | 0,08 | 0,07 | 0,05 | Pripočítajte 21 | 0,06 | 0,07 | 0,07 | 0,07 | 0,07 | 0,07 | 0,07 | 0,07 | 0,07 | 0,07 | 22 | 0,12 | 0,14 | 0,14 | 0,14 | 0,14 | 0,14 | 0,14 | 0,14 | 0,14 | 0,14 | 23 | 0,18 | 0,20 | 0,20 | 0,21 | 0,21 | 0,21 | 0,21 | 0,22 | 0,22 | 0,22 | 24 | 0,24 | 0,26 | 0,26 | 0,27 | 0,28 | 0,28 | 0,28 | 0,28 | 0,29 | 0,29 | 25 | 0,30 | 0,32 | 0,32 | 0,34 | 0,36 | 0,36 | 0,36 | 0,36 | 0,36 | 0,37 | --------------------------------------------------